Istega leta je njegov moštveni kolega Jules Goux postal prvi Francoz z zmago na dirki Indianapolis 500, zato je naslednje leto Francija poslala veliko dirkačev na dirko Indianapolis 500. Boillot je z veliko prednostjo postavil najhitrejši čas kvalifikacij in rekord dirkališča, toda na dirki je zaradi ponavljajočih se težav s pnevmatikami zasedel le štirinajsto mesto, vseeno pa so francoski dirkači zasedli prva štiri mesto, zmagal pa je René Thomas. Na dirki za Veliko nagrado Francije, ki je bila njegova zadnja dirka, je njegov dirkalnik Peugeot dobesedno razpadal ob koncu dirke. Po tem, ko je Boillot prikazal neverjetno spretnost pri nadaljevanju z dirkanjem med najboljšimi kljub vsem težavam, je moral prav v zadnjem krogu odstopiti zaradi pregretega dirkalnika.